जिले के सभी केंद्रों में गेहूं रखने के लिए राठ मंडी समिति में बने वेयर हाउस को बनाया है। पूरे जिले से गेहूं की डिलेवरी होने से वेयर हाउस के तीन गोदाम भर गए हैं। यहां तक कि मंडी में बने चार नीलामी चबूतरों में पूरी तरह से गेहूं से भरे बोरों की लाइनें लग गई। क्रय केंद्र प्रभारी मनमोहन यादव, उमाकांत बादल ने बताया कि केंद्रों पर गेहूं रखने की जगह नहीं बची। जिससे खुले में गेहूं रखना मजबूरी है। गेहूं की डिलेवरी न होने से किसानों का माल भी कम मात्रा में खरीदा जा रहा है। वेयर हाउस इंचार्ज मुरलीधर ने बताया कि अब तक 8144 मीट्रिक टन वेयर हाउस और 5662 एमटी चबूतरों पर गेहूं है। कल से गेहूं की उठान शुरू हो जाएगी। किसान यूनियन के जिलाध्यक्ष निरंजन सिंह , रामसनेही राजपूत ने डीएम से गेहूं के उठान की मांग की है।